pythainlp/thai-wiki-dataset-v4 huggingface dataset:
กลุ่มอาการเทรเชอร์ คอลลินส์

กลุ่มอาการเทรเชอร์ คอลลินส์เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของใบหู ตา กระดูกโหนกแก้ม และคาง โดยอาจมีความรุนแรงแตกต่างกันได้มาก ตั้งแต่เล็กน้อยไปจนถึงรุนแรง ภาวะแทรกซ้อนที่อาจเกิดขึ้นได้เช่น ความผิดปกติในการหายใจ การมองเห็น เพดานปากโหว่ และการได้ยินผิดปกติ ผู้ป่วยส่วนใหญ่จะมีสติปัญญาเทียบเท่าคนปกติ
โรคนี้มักมีแบบแผนการถ่ายทอดเป็นแบบออโตโซมลักษณะเด่น กว่าครึ่งเกิดจากการกลายพันธุ์ใหม่ที่เกิดขึ้นในผู้ป่วยเอง ไม่ได้เกิดจากการได้รับถ่ายทอดมาจากพ่อหรือแม่ ยีนที่เกี่ยวข้อง เช่น "TCOF1", "POLR1C", "POLR1D" เป็นต้น การวินิจฉัยส่วนใหญ่เริ่มจากอาการ และการถ่ายภาพรังสี ส่วนการตรวจยืนยันอาจทำได้โดยใช้การตรวจทางพันธุกรรม
โรคนี้ยังไม่มีวิธีรักษาให้หาย การรักษาส่วนใหญ่ให้ความสำคัญกับการบรรเทาอาการด้วยการผ่าตัดแก้ไขรูปร่าง การใช้เครื่องช่วยฟัง การฝึกพูด และการใช้อุปกรณ์ช่วยเหลืออื่นๆ ผู้ป่วยมักมีอายุขัยเป็นปกติ โรคนี้พบได้ราว 1 ใน 50,000 คน ได้รับการตั้งชื่อนี้ตามแพทย์ชาวอังกฤษซึ่งเป็นทั้งศัลยแพทย์และจักษุแพทย์ ชื่อ Edward Treacher Collins ซึ่งได้บรรยายโรคนี้ไว้ครั้งแรกเมื่อปี 1900
วอลเลย์บอลหญิงเอเชียนคัพ 2018

วอลเลย์บอลหญิงเอเชียนคัพ 2018  หรือชื่อแบบทางการ เอสเอ็มเอ็ม วอลเลย์บอลหญิงเอวีซีคัพ 2018 โดยมีสยามอินเตอร์มัลติมีเดียเป็นผู้สนับสนุนหลักของรายการ ซึ่งการแข่งขันในครั้งนี้นับเป็นครั้งที่ 6 ของรายการวอลเลย์บอลหญิงเอเชียนคัพ ณ จังหวัดนครราชสีมา, ประเทศไทย ระหว่างวันที่ 16 ถึง 23 กันยายน พ.ศ. 2561 โดยรายการนี้เป็นรายการวอลเลย์บอลนานาชาติที่จะจัดทุก 2 ปี ซึ่งถูกควบคุมโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งประเทศไทย (ส.ว.ท.)
ครั้งนี้เป็นครั้งแรกที่ใช้การแข่งขันรูปแบบใหม่ โดยรายการนี้จะมีฐานะเป็นดิวิชัน 1 และได้ก่อตั้งรายการวอลเลย์บอลหญิงเอเชียนชาเลจ์คัพขึ้นมา เพื่อรองรับรายการนี้ในฐานะดิวิชัน 2 และนอกจากนี้ได้เพิ่มทีมในการแข่งขันจาก 8 ทีม เป็น 10 ทีม
การเข้าร่วม.
ในรายการนี้ได้กำหนดให้มีทีมเข้าร่วมการแข่งขันทั้งหมด 10 ทีมสมาชิกของสมาพันธ์วอลเลย์บอลแห่งเอเชีย โดยทีมชาติไทยได้สิทธิ์เข้าร่วมอัตโนมัติในฐานะเจ้าภาพ และอีก 9 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลหญิงชิงแชมป์เอเชีย 2017 ณ จังหวัดลากูนา, ประเทศฟิลิปปินส์ โดยทีมชาติมที่เข้าร่วมแบ่งเป็นชาติที่มาจากโซนเอเชียตะวันออก (4 ทีม), เอเชียตะวันออกเฉียงใต้ (3 ทีม), เอเชียกลาง (2 ทีม) และโอเชียเนีย (1 ทีม) ขณะทีมชาติจากโซนเอเชียตะวันตกไม่ได้เข้าร่วมในรายการนั้น
ทีมที่เข้าร่วม.
ตารางข้างล่างนี้เป็นรายชื่อทีมชาติที่เข้าร่วมในวอลเลย์บอลหญิงเอเชียนคัพ 2018
การแบ่งกลุ่ม.
ครั้งนี้เป็นครั้งแรกที่รายการวอลเลย์บอลหญิงเอเชียนคัพนำระบบการแบ่งกลุ่มใหม่ในการแข่งขัน ตามคณะกรรมการบริหารของสมาพันธ์วอลเลย์บอลแห่งเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลหญิงชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา และกลุ่มสุดท้ายจะมีทีมที่เข้าแข่งขัน 4 ทีม
รอบแบ่งกลุ่ม.
การจัดอันดับตารางคะแนน.
<br>
แมทช์ที่ชนะด้วยผล 3–0 หรือ 3–1: ทีมที่ชนะจะได้ 3 คะแนน ส่วนทีมที่แพ้จะไม่ได้คะแนน<br>
แมทช์ที่ชนะด้วยผล 3–2: ทีมที่ชนะจะได้ 2 คะแนน ส่วนทีมที่แพ้จะได้ 1 คะแนน
อันดับการแข่งขัน.
<templatestyles src="Col-begin/styles.css"/>
ผู้ที่ได้รับรางวัล.
<templatestyles src="Col-begin/styles.css"/>
น็อคทิส ลูซิส เคลัม

น็อคทิส ลูซิส เคลัม (ละติน: Noctis) หรือเรียกอย่างย่อว่า น็อค (Noct) เป็นตัวละครในชุดเกม "ไฟนอลแฟนตาซี" ของสแควร์เอนิกซ์ โดยเป็นตัวละครหลักในเกม"ไฟนอลแฟนตาซี XV" ในช่วงที่ยังใช้ชื่อโปรเจกต์ว่า "Final Fantasy Versus XIII" นั้น น็อคทิสอยู่ภายใต้การดีไซน์โดยเท็ตสึยะ โนมูระ ซึ่งเขาได้วางให้น็อคทิสเป็นตัวเอกในแบบที่ไม่เคยมีในชุดเกมไฟนอลแฟนตาซีมาก่อน ต่อมาเมื่อเปลี่ยนชื่อโปรเจกต์เป็น "Final Fantasy XV" การดีไซน์น็อคทิสก็ตกไปอยู่กับยุซุเกะ นะโอะระ
น็อคทิสเป็นรัชทายาทของราชอาณาจักรลูซิส เป็นโอรสเพียงคนเดียวของเรจิส ลูซิส เคลัม กษัตริย์ลูซิสองค์ที่ 113 ซึ่งราชวงศ์ลูซิสนั้นมีหน้าที่ต้องปกป้องคริสตัลจากรุ่นสู่รุ่น เมื่อน็อคทิสอายุได้ 5 ขวบ เขาก็ถูกคริสตัลเลือกให้เป็น "ราชาที่แท้จริง" ผู้ที่จะสามารถใช้พลังคริลตัลในการลบล้างความมืดและนำแสงสว่างกลับคืนมาสู่ดวงดาว ซึ่งโลกและดวงดาวต่างกำลังเผชิญกับกลางคืนที่ไม่มีวันสิ้นสุดและภัยคุกคามจากสิ่งมีชีวิตที่เรียกว่าเดม่อน เมื่อน็อคทิสอายุได้ 8 ขวบก็ถูกโจมตีจากเดม่อนจนได้รับบาดเจ็บ และถูกส่งตัวไปรักษาอาการยังราชอาณาจักรเทเนไบร์ อันเป็นดินแดนศักสิทธิ์บนทวีปประจิมและได้พบกับท่านหญิงลูน่าเฟรยา อย่างไรก็ตาม เมื่อจักรวรรดินีฟไฮม์จู่โจมเทไนเบร์อย่างสายฟ้าแลบ เรจิสได้พาน็อคทิสหนีออกจากเทเนไบร์กลับไปยังลูซิส
เมื่อน็อคทิสอายุได้ 20 ปี ก็จำต้องหมั้นหมายกับลูน่าเฟรยา ธิดาเทพแห่งเทเนไบร์ซึ่งบัดนี้กลายเป็นส่วนหนึ่งของจักรวรรดิ อันเป็นเงื่อนไขในการบรรลุข้อตกลงหยุดยิง ak47ระหว่างนีฟไฮม์และลูซิส กษัตริย์เรจิสได้กำหนดสถานที่แต่งงานไว้ที่นครอัลทิสเซียแห่งประเทศอัคคอร์โด น็อคทิสต้องออกเดินทางกับผู้เป็นทั้งเพื่อนและคนคุ้มครองอีกสามคนได้แก่ กลาดิโอลัส, พรอมพ์โต และอีคนิส อย่างไรก็ตาม เมื่อทั้งสี่กำลังจะขึ้นเรือไปอัลทิสเซีย ก็ต้องทราบข่าวร้ายว่ากษัตริย์เรจิสได้สวรรคตไปในระหว่างที่จักรวรรดิฉวยโอกาสเข้าโจมตีกรุงอินซอมเนียในพิธีลงนาม ทั้งสี่ต้องออกเดินทางเพื่อรวบรวมพลังบรรพกษัตริย์ตลอดจนรวบรวมพลังจากหกเทพ รอวันโค่นล้มจักรวรรดิเพื่อทวงคืนประเทศของตนเอง
กองพลยานเกราะที่ 9 แห่งเอ็สเอ็ส &quot;โฮเอินชเตาเฟิน&quot;

กองพลยานเกราะที่ 9 แห่งเอ็สเอ็ส "โฮเอินชเตาเฟิน" เป็นกองพลยานเกราะวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ได้เข้าร่วมในการสู้รบทั้งทางด้านตะวันออกและด้านตะวันตก กองพลได้ออกปฏิบัตการในเดือนธันวาคม ค.ศ. 1942 คนจำนวนมากในกองพลล้วนเป็นทหารเกณฑ์วัยหนุ่มชาวเยอรมัน, กับนายทหารเสนาธิการของนายทหารชั้นประทวน(noncommissioned officer-NCOs)และเจ้าหน้าที่นายทหารจากกองพลเอ็สเอ็ส-ไลบ์ชตันดาร์เทอ และหน่วยกองพลวัฟเฟิน-เอ็สเอ็สอื่นๆ โฮเอินชเตาเฟินได้เข้าร่วมในการบรรเทาแก่กองกำลังเยอรมันในการล้อมคาเมเน็ทส-โพโดลสกี(Kamenets-Podolsky pocket),ยุทธการที่นอร์ม็องดี, การรุกป่าอาร์เดนและปฏิบัติการสปริงอะเวคะนิง กองพลนี้ได้ยอมจำนนต่อกองทัพสหรัฐเมื่อวันที่ 5 พฤษภาคม ค.ศ. 1945 ที่สเตรีย(Steyr)
กองพลยานเกราะที่ 10 แห่งเอ็สเอ็ส &quot;ฟรุนทซ์แบร์ค&quot;

กองพลยานเกราะเอ็สเอ็สที่ 10 "ฟรุนทซ์แบร์ค"  เป็นกองพลยานเกราะวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง การต่อสู้รบครั้งแรกของกองพลในยูเครนในเดือนเมษายน ค.ศ. 1944 ภายหลังจากนั้น หน่วยกองพลได้ถูกย้ายไปยังด้านตะวันตก ที่ได้ต่อสู้กับสัมพันธมิตรตะวันตกในฝรั่งเศสและที่อาร์เนม กองพลนี้ได้ถูกเคลื่อนย้ายไปยังพอเมอเรเนีย จากนั้นก็ได้ต่อสู้ทางทิศตะวันออกเฉียงใต้ของเบอร์ลินในพื้นที่ Lausitz จนกระทั่งสงครามยุติลง
คณะศิลปนาฏดุริยางค์ สถาบันบัณฑิตพัฒนศิลป์

คณะศิลปนาฏดุริยางค์ สถาบันบัณฑิตพัฒนศิลป์  เป็นคณะวิชาสังกัดสถาบันบัณฑิตพัฒนศิลป์ มีหน้าที่ผลิตศิลปิน นักวิชาการ นักบริหารจัดการด้านนาฏศิลป์ ดนตรีไทยและคีตศิลป์ไทย
ประวัติ.
คณะศิลปนาฏดุริยางค์ เป็นคณะวิชาหนึ่งในสถาบันบัณฑิตพัฒนศิลป์ มีหน้าที่ผลิตศิลปิน นักวิชาการ นักบริหารจัดการด้านนาฏศิลป์ ดนตรีไทยและคีตศิลป์ไทย เริ่มเปิดการเรียนการสอนหลักสูตรศิลปบัณฑิต (ต่อเนื่อง) ตั้งแต่ปี พ.ศ. 2542 โดยรับนักศึกษาที่สำเร็จการศึกษาระดับนาฏศิลป์ชั้นสูงจากวิทยาลัยนาฏศิลปทั่วประเทศเข้ามาศึกษาต่อในหลักสูตรนี้ ซึ่งใช้ระยะเวลาในการศึกษาตลอดหลักสูตรเป็นเวลา 2 ปี ใน 3 สาขาวิชา คือ สาขาวิชานาฏศิลป์ไทย สาชาวิชาดนตรีไทย และสาขาวิชาคีตศิลป์ไทย ในปีการศึกษา 2547 คณะวิชาได้เปิดการเรียนการสอนหลักสูตรศิลปบัณฑิต (4 ปี) โดยเปิดการเรียนการสอนเฉพาะสาขานาฏศิลป์ไทย
ต่อมาในปีการศึกษา 2548 คณะวิชาได้ทำการเปิดการเรียนการสอนในสาขาวิชาดนตรีไทย และคีตศิลป์ไทย ตามลำดับ ต่อมาในปีการศึกษา 2550 คณะวิชาได้เปิดการเรียนการสอนในหลักสูตรศิลปบัณฑิต สาขาวิชาศิลปะดนตรีและการแสดงพื้นบ้าน เพิ่มอีก 1 สาขา โดยแบ่งเป็น 2 แขนงวิชา คือ แขนงวิชาศิลปะดนตรีพื้นบ้านอีสาน และแขนงวิชาศิลปะการแสดงพื้นบ้านอีสาน โดยจัดการเรียนการสอนในรูปแบบห้องเรียนเครือข่าย ณ วิทยาลัยนาฏศิลปร้อยเอ็ด และวิทยาลัยนาฏศิลปกาฬสินธุ์ คณะศิลปนาฏดุริยางค์ ได้ตระหนักถึงความสำคัญของการดำเนินการประกันคุณภาพการศึกษา โดยพยายามเน้นการควบคุมคุณภาพของหลักสูตรและการเรียนการสอนเป็นสำคัญ และได้มีการพัฒนาระบบควบคุมคุณภาพให้ครบภารกิจของคณะศิลปนาฏดุริยางค์ จึงเร่งรัดให้มีการพัฒนาระบบและกลไกการประกันคุณภาพภายในให้ครบภารกิจของคณะศิลปนาฏดุริยางค์ ในด้านการจัดการเรียนการสอน การวิจัย การให้บริการทางวิชาการแก่ชุมชน และการทำนุบำรุงศิลปวัฒนธรรม เพื่อสามารถใช้เป็นเครื่องมือในการพัฒนาคุณภาพและการบริหาร จัดการศึกษาให้สอดคล้องกับปรัชญาการศึกษา เพื่อบรรลุวิสัยทัศน์ พันธกิจ วัตถุประสงค์ และยุทธศาสตร์ที่คณะศิลปนาฏดุริยางค์กำหนดไว้อย่างมีประสิทธิภาพ
คณะศิลปศึกษา สถาบันบัณฑิตพัฒนศิลป์

คณะศิลปศึกษา สถาบันบัณฑิตพัฒนศิลป์  เป็นคณะวิชาสังกัดสถาบันบัณฑิตพัฒนศิลป์ มีหน้าที่ผลิตบัณฑิตด้านศึกษาศาสตร์ที่มีความรู้ ความสามารถ ความเชี่ยวชาญทางด้านนาฏศิลป์ ดนตรีและคตีศิลป์
ประวัติ.
คณะศิลปศึกษา เป็นคณะวิชาหนึ่งในสถาบันบัณฑิตพัฒนศิลป์ กระทรวงวัฒนธรรม มีหน้าที่ผลิตบัณฑิตด้านศึกษาศาสตร์ที่มีความรู้ ความสามารถ ความเชี่ยวชาญทางด้านนาฏศิลป์ ดนตรีและคตีศิลป์ ก่อตั้งขึ้นเมื่อวันที่ 6 พฤษภาคม พ.ศ. 2542 โดยเปิดการศึกษาในระดับปริญญาตรี หลักสูตรศึกษาศาสตรบัณฑิต (หลักสูตร 2 ปี ต่อเนื่อง) เมื่อวันที่ 4 มิถุนายน พ.ศ. 2542
ในปี พ.ศ. 2547 คณะศิลปศึกษา ได้เปิดหลักสูตรใหม่ คือ หลักสูตรศึกษาศาสตรบัณฑิต 5 ปี (หลักสูตรใหม่ พ.ศ. 2547) เพื่อให้สอดคล้องกับการเปลี่ยนแปลงตามแนวทางการปฏิรูปการศึกษาและนโยบายการผลิตครูและบุคลากรทางการศึกษา โดยเปิดการเรียนการสอนเมื่อวันที่ 7 มิถุนายน พ.ศ. 2547 ประกอบด้วย 4 ภาควิชา คือ ภาควิชานาฏศิลป์ศึกษา ภาควิชาดุริยางคศิลป์ศึกษา ภาควิชาการศึกษา และภาควิชาศึกษาทั่วไป
คณะศิลปศึกษา ในฐานะแหล่งส่งถ่ายความรู้ในศาสตร์และศิลป์ด้านนาฏศิลป์ ดนตรีและคีตศิลป์ทั้งแนวทางการอนุรักษ์ การพัฒนาและสร้างสรรค์ จากผู้เชี่ยวชาญเฉพาะด้านไปสู่บัณฑิต และจากบัณฑิตในฐานะผู้สอนถ่ายทอดความรู้ไปสู่เยาวชนของชาติให้มีความรู้ ความเข้าใจ มีความซาบซึ้งในศิลปวัฒนธรรม โดยมีเป้าหมายในการผลิตบัณฑิตครูนาฏศิลป์ ดนตรีและคีตศิลป์ทั้งไทยและสากลที่มีความเป็นเลิศทางวิชาการด้านศิลปะ สามารถประยุกต์หลักการ วิธีสอนและเทคนิคต่าง ๆ มาบูรณาการการสอนศิลปะทั้งในเชิงทฤษฎีและการปฏิบัติอย่างเป็นระบบ และสร้างสรรค์พัฒนาองค์ความรู้สู่การประยุกต์ได้อย่างสัมฤทธิผลเป็นรูปธรรม บัณฑิตพึงยึดมั่นในจรรยาบรรณแห่งวิชาชีพครู มีคุณธรรม จริยธรรม ตระหนักในบทบาทหน้าที่ของตนในสังคม และสามารถปรับตัวเข้ากับสภาพความเปลี่ยนแปลงของกระแสโลกในปัจจุบัน เพื่อผดุงรักษาและสืบสานศิลปวัฒนธรรมของชาติ
หลักสูตร.
หมายเหตุ นอกจากนี้ คณะศิลปศึกษา ได้เปิดห้องเรียนหลักสูตรศึกษาศาสตรบัณฑิต ในวิทยาลัยนาฏศิลปส่วนภูมิภาค จำนวน 11 แห่งดังนี้
คณะศิลปวิจิตร สถาบันบัณฑิตพัฒนศิลป์

คณะศิลปวิจิตร สถาบันบัณฑิตพัฒนศิลป์ (of Fine Arts) เป็นคณะวิชาสังกัดสถาบันบัณฑิตพัฒนศิลป์
ประวัติ.
คณะศิลปวิจิตร สถาบันบัณฑิตพัฒนศิลป์ ตั้งขึ้นตามพระราชบัญญัติการจัดการศึกษาระดับปริญญาตรีสถาบันบัญฑิตพัฒนศิลป์ พ.ศ. 2541 เริ่มดำเนินการจัดการเรียนการสอนในหลักสูตรปริญญาตรีต่อเนื่อง 2 ปีตั้งแต่วันที่ 4 มิถุนายน พ.ศ. 2542 แก่ผู้สำเร็จการศึกษาระดับประกาศนียบัตรวิชาชีพชั้นสูงจากวิทยาลัยช่างศิลป และต่อมาในปี พ.ศ. 2547 ได้เปิดหลักสูตรศิลปบัณฑิต 4 ปี โดยเปิดรับนักศึกษาทั่วไปจากที่ต่าง ๆ ด้วยวิธีสอบตรง
ในปี พ.ศ. 2550 สถาบันบัณฑิตพัฒนศิลป์ ได้แยกส่วนราชการออกจากกรมศิลปากร โดยพระราชบัญญัติสถาบันบัณฑิตพัฒนศิลป์ พ.ศ. 2550 ทำให้สถาบันบัณฑิตพัฒนศิลป์มีสถานะเป็นนิติบุคคลเทียบเท่ากรม ซึ่งคณะศิลปวิจิตรก็ได้ดำเนินการปรับโครงสร้างตามพระราชบัญญัติการแบ่งส่วนราชการของสถาบันบัณฑิตพัฒนศิลป์
ลูกาโน

ลูกาโน  เป็นเมืองที่ใหญ่ที่สุดในรัฐตีชีโน ประเทศสวิตเซอร์แลนด์ ตั้งอยู่บริเวณพรมแดนตินกับประเทศอิตาลี ประชากรในเมืองจึงใช้ภาษาอิตาลีเป็นหลัก และถือเป็นชุมชนภาษาอิตาลีที่ใหญ่ที่สุดนอกประเทศอิตาลี เมืองลูกาโนเป็นเมืองที่ตั้งอยู่ท่ามกลางหุบเขา ทางตะวันออกของเมืองติดกับทะเลสาบลูกาโน ในอดีตเมืองแห่งนี้เคยเป็นเมืองหลวงของรัฐลูกาโน ซึ่งเคยดำรงอยู่ระหว่างปี 1798–1803 
ในปัจจุบัน ลูกาโนถือเป็นศูนย์กลางทางการเงินที่ใหญ่อันดับสามของสวิตเซอร์แลนด์รองจากซือริชและเจนีวา พื้นที่ราว 10% ของเมืองนี้ใช้ทำการเกษตร, 21.0% ใช้ทำการป่าไม้, 14.0% เป็นบ้านเรือนและถนนหนทาง ในปี 2016 สวิตเซอร์แลนด์ได้เปิดใช้งานอุโมงค์ฐานก็อทฮาร์ท อุโมงค์สัญจรที่ยาวที่สุดในโลก ซึ่งช่วยลดระยะเวลาการเดินทางระหว่างซือริชกับลูกาโนเหลือเพียง 1 ชั่วโมง 40 นาที
เพชรตาแมว (บทประพันธ์)

เพชรตาแมว เป็นบทประพันธ์ของ สมสุข กัลย์จาฤก ศิลปินแห่งชาติสาขาศิลปะการแสดง(ละครวิทยุ-ละครโทรทัศน์) ผู้ก่อตั้ง'กันตนา'ร่วมกับสามี ประดิษฐ์ กัลย์จาฤก ที่เดิมทีเขียนขึ้นเพื่อใช้เป็นบทละครวิทยุของคณะละครกันตนา "เพชรตาแมว" เป็นบทประพันธ์แนวตื่นเต้น สยองขวัญ ที่กรมส่งเสริมวัฒนธรรม กระทรวงวัฒนธรรม ยกย่องให้เป็นขุมทรัพย์แห่งปัญญาและจินตนาการไร้ขอบเขต จัดเป็นงานศิลปะแห่งการประพันธ์ชั้นครูที่สามารถใช้เป็นคู่มือเพื่อการศึกษาได้เป็นอย่างดี ถ้าพูดถึงผลงานตั้งแต่อดีตถึงปัจจุบัน "เพชรตาแมว" นับว่าเป็นหนึ่งในผลงานเด่นของกันตนาที่ได้รับความนิยมอย่างต่อเนื่องไม่ว่าจะเป็นละครวิทยุ ภาพยนตร์ หรือ ละครโทรทัศน์ นอกจากนั้นก็ยังเคยถูกนำไปตีพิมพ์เป็นพ็อกเก็ตบุ๊คออกจำหน่ายโดยสำนักพิมพ์ศิลปาบรรณาคาร 
นวนิยายเรื่อง"เพชรตาแมว"เคยเป็นละครวิทยุที่ได้รับความนิยมอย่างแพร่หลายในอดีต ก่อนที่จะถูกนำมาสร้างเป็นภาพยนตร์ ถึงสองครั้งด้วยกัน ครั้งแรกเมื่อปีพ.ศ. 2515 ถูกสร้างเป็นภาพยนตร์ 35 มม. พากย์เสียงในฟิล์ม นำแสดงโดย ไพโรจน์ ใจสิงห์, นัยนา ชีวานันท์, มานพ อัศวเทพ, ล้อต๊อก และสีเทา สร้างโดยการร่วมมือกันระหว่างละโว้ภาพยนตร์และกันตนา โดยมีพระเจ้าวรวงศ์เธอ พระองค์เจ้าอนุสรมงคลการเป็นผู้อำนวยการสร้าง และกำกับการแสดงโดยประดิษฐ์ กัลย์จาฤก และครั้งที่สองเมื่อปี พ.ศ. 2532 เรื่องราวของแมวตาเพชร ถูกนำมาเล่าใหม่บนแผ่นฟิล์มโดยบริษัทสยามโปรโมชั่น กำกับการแสดงโดย บารมี และนำแสดงโดย ยุรนันท์ ภมรมนตรี ธิดา ธีรรัตน์ อภิชาติ หาลำเจียก ราตรี วิทวัส โกวิท วัฒนกุล และ ดามพ์ ดัสกร
ในปี พ.ศ. 2542 บ. กันตนา วิดีโอ โปรดักชั่น จำกัดนำมาสร้างเป็นละครโทรทัศน์ฟอร์มใหญ่โดยใช้ชื่อเดิมคือ เพชรตาแมว พร้อมกับการนำเอาเทคนิคใหม่ๆมาใช้ในการถ่ายทำเพื่อเพิ่มความตื่นตาตื่นใจและสมจริงมากยิ่งขึ้น ผลงานการกำกับการแสดงของนิรัตติศัย กัลย์จาฤก นำแสดงโดยศุภวัฒน์ อ่ำประสิทธิ์และวรรัตน์ สุวรรณรัตน์ออกอากาศในช่วงหลังข่าวภาคค่ำทางช่อง 5
และในปี พ.ศ. 2562 บ. กันตนา วิดีโอ โปรดักชั่น จำกัด ได้นำเอาบทประพันธ์เรื่อง "เพชรตาแมว" มาเล่าใหม่ด้วยมุมมองใหม่พร้อมกับปรับเนื้อหาของเรื่องใหม่แต่ยังคงไว้ซึ่งตำนานอาถรรพ์ของแมวตาเพชร โดยสร้างเป็นละครโทรทัศน์จากบทประพันธ์ของ กันตา / เอื้องอรุณ เรื่อง "พชรมนตรา" กำกับการแสดงโดย อนุวัฒน์ ถนอมรอด นำแสดงโดย ศุกลวัฒน์ คณารศ, เมลดา สุศรี ออกอากาศทางช่อง 7
กองพลทหารราบยานเกราะอาสาที่ 11 แห่งเอ็สเอ็ส &quot;นอร์ทลันท์&quot;

กองพลทหารราบยานเกราะอาสาที่ 11 แห่งเอ็สเอ็ส "นอร์ทลันท์"  เป็นกองพลของหน่วยวัฟเฟิน-เอ็สเอ็สที่ได้รับการคัดเลือกจากทหารอาสาสมัครชาวต่างชาติและการเกณฑ์ทหารเข้าสู่หน่วยวัฟเฟิน-เอ็สเอ็ส ได้แสดงให้เห็นในการปฏิบัติหน้าที่ในรัฐเอกราชโครเอเชียและบนแนวรบด้านตะวันออกในช่วงสงครามโลกครั้งที่สอง
พระเจ้าค็อนราทที่ 1 แห่งเยอรมนี

พระเจ้าค็อนราทที่ 1  หรือ ค็อนราทผู้เยาว์ เป็นกษัตริย์แห่งราชอาณาจักรแฟรงก์ตะวันออกผู้ครองราชย์ระหว่างปี ค.ศ. 911 ถึง ค.ศ. 918 พระองค์ทรงเป็นพระเจ้าแผ่นดินแฟรงก์ตะวันออกพระองค์แรกที่ไม่ได้สืบเชื้อสายมาจากราชวงศ์กาโรแล็งเฌียง แต่ได้รับการยกขึ้นให้เป็นกษัตริย์จากชนชั้นสูงซึ่งปกครองดัชชีแว่นแคว้น (stem duchies) ต่างๆ ในอาณาจักรแฟรงก์ตะวันออก หลังการสวรรคตของพระเจ้าลุดวิจที่ 4 แห่งเยอรมนี แม้จะไม่ได้มีเชื้อสายเจ้านายกาโรแล็งเฌียง พระองค์ก็เป็นคนชาติพันธ์ุแฟรงก์ และมียศเป็นดยุกแห่งฟรังโกเนีย (1 ใน 5 ดัชชีแว่นแคว้นของอาณาจักรแฟรงก์ตะวันออก) มาก่อน
เนื่องจากพระเจ้าค็อนราทที่ 1 เคยเป็นหนึ่งในดยุกที่ปกครองดัชชีแว่นแคว้นทั้งห้าของแฟรงก์ตะวันออกมาก่อน จึงทรงประสบความยากลำบากอย่างมากในการวางรากฐานอำนาจเพื่อปกครองเหนือดยุกคนอื่นๆ รัชกาลของพระองค์สะท้อนถึงความขัดแย้งภายในที่รุนแรงไม่ต่างไปจากส่วนอื่นๆ ของจักรวรรดิกาโรแล็งเฌียงในยุคนั้น ฯ ดยุกไฮน์ริชแห่งซัคเซินก่อการกบฏต่อพระองค์อยู่จนถึงปี ค.ศ. 915 แม้แต่ดยุกแห่งแคว้นชวาเบิน พี่เขยของพระองค์เองก็ก่อการลุกฮือขึ้นต่อต้านพระองค์ ค็อนราทที่ 1 สั่งประหารชีวิตดยุกแห่งชวาเบินในปี ค.ศ. 917 แต่พระองค์เองก็ได้รับบาดเจ็บสาหัสในการทำสงครามกับ อาร์นุลฟ์ (Arnulf) ดยุกแห่งบาวาเรีย และสิ้นพระชนม์จากพิษบาดแผลในวันที่ 23 ธันวาคม ค.ศ. 918
พระเจ้าสการะวุตพี

พระเจ้าสการะวุตพี ([θṵ.ʃɪ̀ɰ̃ də.ɡà.jʊʔ.pḭ] "ตุชีนดะกายุปิ"; ค.ศ. 1511–1539) พงศาวดารมอญพม่าเรียกว่าพระเจ้าพะธิโรราชา เป็นพระเจ้าหงสาวดีพระองค์ที่ 18 และพระองค์สุดท้ายแห่งอาณาจักรหงสาวดีในพม่าระหว่าง ค.ศ. 1526 ถึง 1539 พระองค์ขึ้นสืบราชบัลลังก์เมื่อพระชนมายุเพียง 15 พรรษา รัชสมัยของพระองค์ตรงกับช่วงอาณาจักรหงสาวดีของชาวมอญที่เคยยิ่งใหญ่เริ่มเสื่อมอำนาจลง และพระองค์ไม่เคยปกครองให้ขุนนางเกรงกลัวในอีก 13 ปีต่อมา เนื่องจากกษัตริย์หนุ่มอย่างพระเจ้าสการะวุตพีไร้ประสบการณ์และความสามารถทำให้อาณาจักรหงสาวดีที่สถาปนาตั้งแต่ ค.ศ. 1287 เสียให้แก่อาณาจักรเล็ก ๆ อย่างอาณาจักรตองอูของชาวพม่า
พระราชประวัติ.
พระเจ้าสการะวุตพีประสูติเมื่อ ค.ศ. 1511 ที่กรุงหงสาวดี เป็นพระราชโอรสพระองค์ใหญ่ในพญารามที่ 2 ("บะญ่ายาน") กษัตริย์พระองค์ที่ 17 มีพระราชอนุชาคือสมิงทอ ("ตะเมนทอ") พระเจ้าสการะวุตพีขึ้นสืบราชบัลลังก์ต่อจากพระราชบิดาเมื่อพระชนมายุเพียง 15 พรรษา ซึ่งพญารามที่ 2 พระราชบิดานั้นเป็นกษัตริย์ที่ไม่ได้รับความนิยมจากประชาชน
เพราะการขาดสภาวะผู้นำของพระเจ้าสการะวุตพีเป็นการเปิดโอกาสให้พระเจ้าตะเบ็งชะเวตี้ ยุวกษัตริย์จากอาณาจักรตองอู อาณาจักรเล็ก ๆ ซึ่งตั้งอยู่ทางเหนือและขุนศึกคู่พระทัยของพระองค์อย่างบุเรงนอง กรีธาทัพลงมาโจมตีอาณาจักรหงสาวดีถึง 3 ครั้งคือ ค.ศ. 1534, 1537 และ 1538 โดยเฉพาะใน ค.ศ. 1538 พระเจ้าสการะวุตพีขาดแม่ทัพที่มีความสามารถและพระองค์ไม่มีพระทัยที่จะสู้รบรวมถึงสอพินยา ("ซอบะญ่า") เจ้าเมืองเมาะตะมะ ผู้เป็นพระเทวัน (พี่เขย) มิได้ส่งกำลังทหารมาช่วยจึงหนีไปพึ่งเมืองแปร ซึ่งขณะนั้นปกครองโดยพระเจ้านรปติ ("นะระปะติ") หรือในนวนิยายเรื่องผู้ชนะสิบทิศเรียก พระเจ้านรบดี ผู้เป็นพระเทวัน (พี่เขย) อีกพระองค์หนึ่ง ในที่สุดตองอูก็เข้ายึดหงสาวดีได้โดยไม่เสียเลือดเนื้อทำให้อาณาจักรหงสาวดีของชาวมอญที่รุ่งเรืองมากว่า 252 ปีต้องล่มสลายลง พระเจ้าสการะวุตพีได้เสด็จไปยังเมืองแปรเพื่อให้พันธมิตรอย่างเมืองแปรและรัฐฉาน ช่วยกู้ราชบัลลังก์ของพระองค์คืนมาแต่ได้รับการปฏิเสธ พระองค์จึงออกจากเมืองแปรไปพร้อมกับทหารจำนวนหนึ่งเข้าสู่เขตสามเหลี่ยมปากแม่น้ำอิรวดี เพื่อรวบรวมช้างศึกและไพร่พล ใกล้เมืองมะอูบีน แต่พระเจ้าสการะวุตพีก็ประชวรและสวรรคตลงกะทันหัน
หลังจากพระเจ้าสการะวุตพีสวรรคตแล้วสอพินยาได้ประกาศเอกราชและตั้งตนเป็นพระเจ้าเมาะตะมะ กระทั่งพ่ายแพ้และถูกสังหารโดยกองทัพตองอูเมื่อ ค.ศ. 1541 เป็นอันสิ้นสุดสงครามตองอู–หงสาวดี ที่กินเวลายาวนานถึง 7 ปี หลังการสวรรคตของพระเจ้าตะเบ็งชะเวตี้ใน ค.ศ. 1550 สมิงสอตุตและสมิงทอได้ตั้งตนเป็นกษัตริย์ของชาวมอญ แต่ในที่สุดสมิงทอก็ถูกไล่ล่าและสังหารโดยกองทัพตองอูภายใต้การนำของพระเจ้าบุเรงนองที่ขึ้นสืบราชบัลลังก์ต่อจากพระเจ้าตะเบ็งชะเวตี้เมื่อ ค.ศ. 1552
สหพันธ์ฮอกกี้นานาชาติ

สหพันธ์ฮอกกี้นานาชาติ  หรือ FIH เป็นองค์กรที่ควบคุมดูแลกีฬาฮอกกี้ระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF) สำนักงานใหญ่ตั้งอยู่ที่โลซาน ประเทศสวิตเซอร์แลนด์ ก่อตั้งขึ้นในปี 7 มกราคม พ.ศ. 2467 ประธานคนปัจจุบันคือ Narinder Batra มีสมาชิกทั้งหมด 138 ประเทศ
มาร์แซลู รึเบลู ดึ โซซา

มาร์แซลู นูนู ดูวาร์ตึ รึเบลู ดึ โซซา  เป็นนักการเมือง นักวิชาการ และนักหนังสือพิมพ์ชาวโปรตุเกสผู้ดำรงตำแหน่งประธานาธิบดีคนที่ 20 และคนปัจจุบันของโปรตุเกสตั้งแต่วันที่ 9 มีนาคม ค.ศ. 2016
สหพันธ์กอล์ฟนานาชาติ

สหพันธ์กอล์ฟนานาชาติ  หรือ IGF เป็นองค์กรที่ควบคุมดูแลกีฬากอล์ฟระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF) สำนักงานใหญ่ตั้งอยู่ที่โลซาน ประเทศสวิตเซอร์แลนด์ ก่อตั้งขึ้นในปี พ.ศ. 2501 ประธานคนปัจจุบันคือ Peter Dawson มีสมาชิกทั้งหมด 132 สหพันธ์ จาก 126 ประเทศ
อานีบัล กาวากู ซิลวา

อานีบัล อังตอนียู กาวากู ซิลวา  เป็นนักเศรษฐศาสตร์ซึ่งเป็นประธานาธิบดีคนที่ 19 ของโปรตุเกส ดำรงตำแหน่งตั้งแต่วันที่ 9 มีนาคม ค.ศ. 2006 ถึง 9 มีนาคม ค.ศ. 2016
ก่อนหน้านี้เขาเคยเป็นนายกรัฐมนตรีโปรตุเกสตั้งแต่วันที่ 6 พฤศจิกายน ค.ศ. 1985 ถึง 28 ตุลาคม ค.ศ. 1995
ดนตรีเลานจ์

ดนตรีเลานจ์  คือรูปแบบหนึ่งของดนตรีอีซีลีเซ็นนิง ได้รับความนิยมในคริสต์ทศวรรษ 1950 ถึง 1960 อาจมีความหมายที่ผู้ใช้รู้สึกถึงสถานที่ โดยมากแล้วเป็นที่สงบ อย่างเช่น ในป่า บนเกาะสวรรค์ หรือนอกอวกาศ. แนวเพลงดนตรีเลานจ์ครอบคลุมถึงดนตรีสวยงาม (beautiful music) ที่มีรูปแบบใช้เครื่องดนตรี ไปจนถึงอิเล็กทรอนิกาสมัยใหม่ (ที่ได้รับอิทธิพลจากชิลล์เอาต์และดาวน์เทมโป) แต่ยังคงมีองค์ประกอบทางวัฒนธรรมแบบยุคอวกาศย้อนยุค รูปแบบแรก ๆ ของดนตรีเลานจ์เกิดขึ้นในช่วงคริสต์ทศวรรษ 1920 ถึง 1930 หรือที่รู้จักในชื่อ ดนตรีเบา (light music) ในศตวรรษที่ 21 คำว่า "ดนตรีเลานจ์" อาจใช้อธิบายถึงดนตรีที่เล่นที่โรงแรม (เลานจ์และบาร์) กาสิโน ซูเปอร์มาร์เกต ร้านอาหาร และบาร์เปียโน
OpenNN

OpenNN เป็นซอฟต์แวร์ไลบรารีที่พัฒนาขึ้นในภาษาซีพลัสพลัสเพื่อการสร้างโครงข่ายประสาทเทียมอันเป็นส่วนหนึ่งของงานวิจัยการเรียนรู้เชิงลึก ไลบรารีเป็นลักษณะโอเพนซอร์ซ สามารถใช้งานภายใต้สัญญาอนุญาตสาธารณะทั่วไปของกนู
ออเรนจ์ (ซอฟต์แวร์)

ออเรนจ์  เป็นชุดเครื่องมือซอฟต์แวร์โอเพนซอร์ซสำหรับการวิจัยการเรียนรู้ของเครื่อง การทำเหมืองข้อมูล และการนำเสนอภาพข้อมูล จุดเด่นอยู่ที่การเขียนโปรแกรมแบบเห็นภาพ สามารถใช้เพื่อการสำรวจ วิเคราะห์ข้อมูล และนำเสนอข้อมูลเป็นภาพ
Scikit-learn

scikit-learn เป็นไลบรารีฟรีในภาษาไพธอนสำหรับการพัฒนาโปรแกรมโดยใช้การเรียนรู้ของเครื่อง จุดเด่นคือฟังก์ชันในการจำแนกเชิงสถิติ การแบ่งกลุ่มข้อมูล การวิเคราะห์การถดถอยหลายอย่างไม่ว่าจะเป็น เครื่องเวกเตอร์ค้ำยัน การเรียนรู้ต้นไม้ตัดสินใจ และการแบ่งกลุ่มข้อมูลแบบค่าเฉลี่ย k
scikit-learn ถูกออกแบบสามารถใช้ร่วมกับไลบรารี NumPy และ SciPy ของภาษาไพธอนได้
ดนตรีโลไฟ

โลไฟ  คือรูปแบบดนตรีชนิดหนึ่งหรือเป็นคำเรียกของคุณภาพการผลิตดนตรีที่องค์ประกอบการอัดเสียงมักไม่สมบูรณ์ดี หรือการเล่นดนตรีเพียงพอให้ได้ฟัง บางครั้งถือเป็นความตั้งใจทางด้านสุนทรีย์อย่างหนึ่ง มาตรฐานคุณภาพเสียงและการผลิตดนตรีนั้นเกิดขึ้นมานานหลายทศวรรษแล้ว นั่นหมายความว่า ตัวอย่างเก่า ๆ ของรูปแบบการอัดเสียงที่ยังไม่ดี ก็ถือว่าเป็นโลไฟ คำว่าโลไฟเริ่มเป็นที่รู้จักในรูปแบบดนตรีป็อป ในคริสต์ทศวรรษ 1990 เป็นทางเลือกหนึ่งที่รู้จักในชื่อ ดนตรีดีไอวาย (DIY music)
เทศบาลเมืองบางแก้ว

เทศบาลเมืองบางแก้ว เป็นเทศบาลเมืองแห่งหนึ่งที่ตั้งอยู่ในอำเภอบางพลี จังหวัดสมุทรปราการ มีอาณาเขตครอบคลุมพื้นที่ตำบลบางแก้วทั้งตำบล ในอดีตเคยเป็นพื้นที่เกษตรกรรมของชาวมอญ ต่อมาเมื่อมีการตัดถนนสามสายหลัก ได้แก่ ถนนเทพรัตน ถนนศรีนครินทร์ และถนนหนามแดง-บางพลี ทำให้ประชาชนอพยพเข้ามาตั้งถิ่นฐานกันมากขึ้น และใน พ.ศ. 2562 ได้มีการจัดตั้ง "องค์การบริหารส่วนตำบลบางแก้ว" เป็น เทศบาลเมืองบางแก้ว ปัจจุบันในเขตเทศบาลมีประชากร 60,846 คน
ประวัติ.
เทศบาลเมืองบางแก้วตั้งอยู่ห่างจากตัวอำเภอบางพลีไปประมาณ 5 กิโลเมตร ภูมิประเทศเป็นที่ราบลุ่มปากแม่น้ำเจ้าพระยา ดินเป็นดินเหนียวที่เหมาะแก่การเพาะปลูก ประชากรในเขตเทศบาลมีกลุ่มทางชาติพันธุ์ที่หลากหลาย เช่น มอญ ลาว จีน เป็นต้น การศึกษามีโรงเรียนในสังกัดเทศบาลทั้งหมด 5 แห่ง แบ่งเป็นโรงเรียนสาธิตระดับประถม 1 แห่ง และโรงเรียนสาธิตระดับอนุบาลอีก 4 แห่ง ด้านอุตสาหกรรม มีโรงงานที่ประกอบกิจการแปรรูปพลาสติกและอาหาร นอกจากนี้ เขตเทศบาลยังเป็นที่ตั้งของศูนย์การค้าเมกาบางนา
อาณาเขต.
เขตเทศบาลเมืองบางแก้วมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
หมู่บ้าน.
เทศบาลเมืองบางแก้วครอบคลุมพื้นที่ทั้งตำบลบางแก้วซึ่งแบ่งการปกครองออกเป็น 16 หมู่บ้าน ได้แก่
TensorFlow

TensorFlow เป็นไลบรารีฟรีและโอเพนซอร์ซสำหรับการพัฒนาโปรแกรมด้วยการเรียนรู้ของเครื่อง โดยเฉพาะการสร้างโครงข่ายประสาทเทียม เป็นผลงานการวิจัยและผลิตภัณฑ์ของกูเกิล เดิมถูกพัฒนาโดยทีมกูเกิล เบรนเพื่อใช้ภายในบริษัทกูเกิล แต่ต่อมาเปิดให้สาธารณชนได้ใช้งานภายใต้ Apache License 2.0 เมื่อวันที่ 9 พฤศจิกายน ค.ศ. 2015
ROOT

ROOT เป็นโปรแกรมและไลบรารีโปรแกรมเชิงวัตถุที่พัฒนาขึ้นโดยองค์การวิจัยนิวเคลียร์ยุโรป เดิมถูกพัฒนาขึ้นเพื่อการวิเคราะห์ข้อมูลฟิสิกส์ของอนุภาค แต่ถูกขยายต่อยอดเพื่อนำไปใช้งานด้านอื่นได้ด้วย เช่น ดาราศาสตร์ และการทำเหมืองข้อมูล
เทศบาลเมืองแพรกษาใหม่

เทศบาลเมืองแพรกษาใหม่ [แพฺรก-กะ-สา-ไหฺม่] เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 1–4, 6–7 และบางส่วนของหมู่ที่ 5 ของตำบลแพรกษาใหม่ในอำเภอเมืองสมุทรปราการ จังหวัดสมุทรปราการ เดิมมีฐานะเป็น "องค์การบริหารส่วนตำบลแพรกษาใหม่" จากนั้นได้รับการจัดตั้งเป็นเทศบาลเมืองใน พ.ศ. 2562 ปัจจุบันในเขตเทศบาลเมืองแพรกษาใหม่มีประชากร 49,129 คน
สภาพภูมิประเทศเป็นที่ราบลุ่มปากแม่น้ำเจ้าพระยา ซึ่งมีดินอุดมสมบูรณ์เหมาะแก่การเพาะปลูก และมีคลองทับนางไหลผ่าน สถานที่สำคัญในเขตเทศบาล ได้แก่ ศาลเจ้าพ่อโคกพร้าว ซึ่งเป็นสิ่งศักดิ์สิทธิ์ประจำตำบลแพรกษาใหม่ 
อาณาเขต.
เทศบาลเมืองแพรกษาใหม่มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
การคมนาคม.
ถนนสายหลักในเขตเทศบาล ได้แก่
ถนนสายรองในเขตเทศบาล ได้แก่
PyTorch

PyTorch เป็นไลบรารีด้านการเรียนรู้ของเครื่องที่พัฒนาต่อยอดมาจากไลบรารี Torch ถูกใช้งานในคอมพิวเตอร์วิทัศน์และการประมวลภาษาธรรมชาติ ผู้พัฒนาหลักคือหน่วยวิจัยด้านปัญญาประดิษฐ์ของบริษัทเฟซบุ๊ก PyTorch เป็นซอฟต์แวร์ฟรีและโอเพนซอร์ซที่เปิดให้ใช้งานโดยเสรีภายใต้ Modified BSD license ภาษาหลักคือภาษาไพธอน แต่ยังมีการพัฒนาส่วนเชื่อมต่อกับภาษาซีพลัสพลัสด้วย
ปัจจุบัน ซอฟต์แวร์ที่พัฒนาโดยใช้การเรียนรู้เชิงลึกหลายอันถูกพัฒนาขึ้นบนการทำงานของ PyTorch เช่น Pyro ของอูเบอร์
ประเทศอุซเบกิสถานในโอลิมปิกเยาวชนฤดูร้อน 2018

ประเทศอุซเบกิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอุซเบกิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 13 ชนิดกีฬา ผลการแข่งขันครั้งนี้ประเทศอุซเบกิสถานได้รับเหรียญรางวัลแบ่งเป็น 4 เหรียญทอง 5 เหรียญเงิน และ 5 เหรียญทองแดง รวมทั้งหมด 14 เหรียญ
เวกา (ซอฟต์แวร์)

เวกา  เป็นซอฟต์แวร์เสรีสำหรับการพัฒนาโปรแกรมโดยใช้การเรียนรู้ของเครื่องและการทำเหมืองข้อมูล พัฒนาขึ้นโดยมหาวิทยาลัยไวกาโต ประเทศนิวซีแลนด์ และเปิดให้ใช้งานเสรีภายใต้สัญญาอนุญาตสาธารณะทั่วไปของกนู
ประเทศคาซัคสถานในโอลิมปิกเยาวชนฤดูร้อน 2018

ประเทศคาซัคสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคาซัคสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 58 คน ใน 20 ชนิดกีฬา ผลการแข่งขันครั้งนี้ประเทศคาซัคสถานได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ
ประเทศโคลอมเบียในโอลิมปิกเยาวชนฤดูร้อน 2018

ประเทศโคลอมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คน ใน 15 ชนิดกีฬา ผลการแข่งขันครั้งนี้ประเทศโคลอมเบียได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ
ประเทศคิวบาในโอลิมปิกเยาวชนฤดูร้อน 2018

ประเทศคิวบา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคิวบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 7 ชนิดกีฬา ผลการแข่งขันครั้งนี้ประเทศคิวบาได้รับเหรียญรางวัลแบ่งเป็น 4 เหรียญทอง 0 เหรียญเงิน และ 2 เหรียญทองแดง รวมทั้งหมด 6 เหรียญ
ประเทศอินเดียในโอลิมปิกเยาวชนฤดูร้อน 2018

ประเทศอินเดีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอินเดียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 46 คน ใน 13 ชนิดกีฬา ผลการแข่งขันครั้งนี้ประเทศอินเดียได้รับเหรียญรางวัลแบ่งเป็น 3 เหรียญทอง 9 เหรียญเงิน และ 1 เหรียญทองแดง รวมทั้งหมด 13 เหรียญ
กีฬาไตรกีฬาในโอลิมปิกฤดูร้อน 2020 – รอบคัดเลือก

การแข่งขันกีฬาไตรกีฬาในโอลิมปิกฤดูร้อน 2020 รอบคัดเลือก เป็นการแข่งขันไตรกีฬาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 110 คน แต่ละประเทศสามารถส่งนักกีฬาเข้าแข่งขันได้สูงสุด 3 คน นักกีฬาทุกคนจะต้องผ่านการคัดเลือกจากการแข่งขันรอบคัดเลือกระดับทวีป ระดับโลก ที่เริ่มต้นในวันที่ 11 พฤษภาคม ค.ศ. 2018 จากนั้นสรุปอีกครั้งในวันเดียวกันของสองปีต่อมา
กีฬายูโดในโอลิมปิกฤดูร้อน 2020 – รอบคัดเลือก

การแข่งขันกีฬายูโดในโอลิมปิกฤดูร้อน 2020 รอบคัดเลือก เป็นการแข่งขันยูโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 386 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) ประเทศเจ้าภาพญี่ปุ่นได้สำรองโควต้าทั้งหมด 14 รายการ ในขณะที่โควต้า 20 ประเทศผ่านการเชิญคณะกรรมการไตรภาคี
กีฬาคาราเต้ในโอลิมปิกฤดูร้อน 2020 – รอบคัดเลือก

การแข่งขันกีฬาคาราเต้ในโอลิมปิกฤดูร้อน 2020 รอบคัดเลือก เป็นการแข่งขันคาราเต้เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 80 คน ขึ้นอยู่กับผลการแข่งขันที่กำหนดโดยสหพันธ์คาราเต้โลก แต่ละประเทศสามารถส่งนักกีฬาเข้าแข่งขันได้สูงสุด 8 คน (1 คนต่อรายการ) ประเทศเจ้าภาพญี่ปุ่นได้สำรองโควต้าในแต่ละรายการครบทั้งหมด 8 รายการ ในขณะที่อีก 4 ประเทศผ่านการเชิญของคณะกรรมการไตรภาคี
เครซีมังกีสตูดิโอส์

เครซีมังกีสตูดิโอส์  เป็นสตูดิโอพัฒนาวิดีโอเกมอิสระ ซึ่งก่อตั้งขึ้นใน ค.ศ. 2010 เครซีมังกีสตูดิโอส์ตั้งอยู่ที่คอนติช ประเทศเบลเยียม
ประวัติ.
เครซีมังกีสตูดิโอส์ได้รับการก่อตั้งขึ้นใน ค.ศ. 2010 โดยสตีเฟน เฟอบีก และมาร์แตน โฮลต์กัมป์ หลังจากพวกเขาพบกันที่การประชุมเกม พวกเขาร่วมมือกันพัฒนาเกม 'เอมไพร์: เดอะเด็คบิลดิงสแตรทอิจีเกม' ด้วยทรัพยากรที่จำกัด พวกเขาสร้างเกมเอมไพร์ และเปิดตัวบนไอโอเอสกับแอนดรอยด์ ใน ค.ศ. 2014 ทีมงานเริ่มทำงานกับกันส์, กอร์ & กันโนลี และเปิดตัวเกมนี้ในระบบสตีม, เอกซ์บอกซ์วัน, เพลย์สเตชัน 4 และนินเท็นโด สวิตช์ ใน ค.ศ. 2015 หลังจากประสบความสำเร็จในการเปิดตัว พวกเขายังคงทำงานในภาคต่อของเกมดังกล่าวและได้เปิดตัวกันส์, กอร์ & กันโนลี 2 ใน ค.ศ. 2018 บนแพลตฟอร์มเดียวกัน ทีมงานแยกย้ายกันไปใน ค.ศ. 2018 และส่วนใหญ่ย้ายไปอยู่ที่ที่ตั้งสำนักงานแห่งใหม่ในกีล ประเทศเบลเยียม เพื่อเริ่มต้นใหม่ พวกเขาร่วมทีมกับวอร์เคฟใน ค.ศ. 2018 เพิ่อพัฒนาเกมวางแผนแบบเรียลไทม์อย่าง"วอร์ปาร์ตี" ที่วางจำหน่ายบนสตีม, เอกซ์บอกซ์วัน, เพลย์สเตชัน 4, นินเท็นโด สวิตช์ ใน ค.ศ. 2019 ส่วนใน ค.ศ. 2020 บริษัทได้เปิดตัวเกมหาของที่มีชื่อว่า 'ฮิดเดนธรูไทม์'
โทกูงาวะ มิตสึโตโมะ

โทกูงาวะ มิตสึโตโมะ (31 สิงหาคม 2168-26 พฤศจิกายน 2243) คือ ไดเมียว ของ แคว้นศักดินาโอวาริ ในช่วงต้น ยุคเอโดะ ในญี่ปุ่น.
ประวัติ.
โทกูงาวะ มิตสึโตโมะ คือบุตรชายคนโตของไดเมียวคนแรกของ แคว้นศักดินาโอวาริ โทะกุงะวะ โยะชินะโอะ ที่เกิดจากอนุภรรยา. โดย โทกูงาวะ อิเอมิตสึ โชกุนคนที่ 3 ของ รัฐบาลเอโดะ ได้ดำเนินการจัด งานฉลองการเจริญวัย หรือ เก็มปูกุ ให้กับเขาเมื่อวันที่ 3 พฤษภาคม พ.ศ. 2173 และเขาได้รับนามใหม่ว่า "มิตสึโยชิ" โดยตัวอักษร คันจิ คำว่ามิตสึเป็นตัวเดียวกันกับของโชกุนอิเอมิตสึแสดงถึงความโปรดปรานที่มีต่อเขาต่อไปในภายภาคหน้าเพราะภรรยาเอกของเขา, ชิโยฮิเมะ ต่อมาคือ เรเซ็งอิง คือบุตรสาวของโชกุนอิเอมิตสึ. เขามีชื่อในวัยเด็กว่า "โกโรตะ" (五郎太).
เมื่อบิดาของเขาถึงแก่กรรมในวันที่ 28 มิถุนายน พ.ศ. 2193 เขากลายเป็นไดเมียวคนที่ 2 ของแคว้นศักดินาโอวาริ, พร้อมกับรับพระราชทานยศขุนนางชั้นรองขั้น 3. เขาดำเนินการก่อสร้างสุสานประจำตระกูลที่วัดเค็นชูจนแล้วเสร็จในปีถัดมา, และได้เลื่อนขึ้นเป็นขุนนางชั้นเอกขั้น 3 และตำแหน่ง ชูนะงง เมื่อวันที่ 12 สิงหาคม พ.ศ. 2196.
กระทั่งวันที่ 1 พฤศจิกายน พ.ศ. 2214, เขาเปลี่ยนนามของตัวเองเป็น "มิตสึโตโมะ". ต่อมาในวันที่ 4 พฤษภาคม พ.ศ. 2233 เขาได้รับพระราชทานตำแหน่ง ไดนะงง และสัปดาห์ต่อมาได้รับพระราชทานยศขุนนางขั้น 2. จากนั้นในวันที่ 25 เมษายน พ.ศ. 2236 เขาเกษียณตัวเองอย่างเป็นทางการ, สละตำแหน่งหน้าที่ทางราชการและในฐานะผู้นำตระกูลให้กับบุตรชายคนโต โทกูงาวะ สึนานาริ. อย่างไรก็ตามถึงแม้เขาจะเกษียณตัวเองไปแล้วแต่ยังคงกุมอำนาจทางการเมืองภายใต้ชื่อของบุตรชายจนกระทั่งการถึงแก่กรรมของบุตรชายของเขาในวันที่ 1 กรกฎาคม พ.ศ. 2242 ในยุคนี้เขาย้ายมาพำนักอยู่ที่ โอโซเนะชิโมยะชิกิ ซึ่งอยู่ในอาณาบริเวณเดียวกันกับ ปราสาทนาโงยะ
ด้านชีวิตครอบครัวมิตสึโตโมะมีภรรยาทั้งสิ้น 11 คน (ภรรยาเอก 1 อนุภรรยา 10) และมีบุตรทั้งสิ้น 17 คน (บุตรชาย 11 บุตรสาว 6) ก่อนจะถึงแก่กรรมเมื่อวันที่ 26 พฤศจิกายน พ.ศ. 2243 ขณะมีอายุได้ 75 ปี
ถั่วดาวอินคา

ถั่วดาวอินคา, ถั่วอินคา หรือ ซาจาอินจี (แปลตรงตัว#เปลี่ยนทาง 'ถั่วป่า') เป็นพืชหลายปีชนิดหนึ่งในวงศ์ยางพารา (ไม่ใช่วงศ์ถั่ว) ลำต้นมีความสูงได้ถึงประมาณ 2 เมตร ใบเป็นรูปหัวใจ มีขนเล็ก ๆ บนใบ ฝักเป็นรูปดาวมี 4–7 แฉก สีเขียว เมื่อแก่จัดจะเปลี่ยนเป็นสีน้ำตาลเข้ม ถั่วดาวอินคามีถิ่นกำเนิดในเขตร้อนของทวีปอเมริกาใต้ (โบลิเวีย เปรู เอกวาดอร์ โคลอมเบีย เวเนซุเอลา ซูรินาม และภาคตะวันตกเฉียงเหนือของบราซิล) รวมทั้งในพื้นที่บางส่วนของหมู่เกาะวินด์เวิร์ดในภูมิภาคแคริบเบียน ชนพื้นเมืองในป่าดิบชื้นแอมะซอนในเปรูรู้จักการเพาะปลูกพืชชนิดนี้มาช้านาน ปัจจุบันมีการเพาะปลูกเชิงพาณิชย์ในเอเชียตะวันออกเฉียงใต้โดยเฉพาะอย่างยิ่งในไทย
เมล็ดถั่วดาวอินคามีปริมาณโปรตีนและน้ำมันสูง (ร้อยละ 27 และร้อยละ 35–60 ตามลำดับ) น้ำมันจากเมล็ดอุดมไปด้วยกรดไขมันจำเป็นอย่างกรดลิโนเลนิกในกลุ่มโอเมกา 3 (ร้อยละ 45–53 ของปริมาณไขมันทั้งหมด) และกรดลิโนเลอิกในกลุ่มโอเมกา-6 (ร้อยละ 34–39 ของปริมาณไขมันทั้งหมด) และกรดไขมันไม่จำเป็นในกลุ่มโอเมกา-9 (ร้อยละ 6–10 ของปริมาณไขมันทั้งหมด) แม้ว่าเมล็ดสดและใบสดของถั่วดาวอินคาจะมีสารชีวพิษ แต่เมื่อผ่านกระบวนการให้ความร้อนก็จะปลอดภัยสำหรับการบริโภค โดยเมล็ดที่คั่วแล้วอาจนำมาบริโภคเป็นของขบเคี้ยวอย่างถั่วทั่วไป ส่วนใบที่คั่วแล้วอาจนำมาเคี้ยวหรือชงเป็นเครื่องดื่ม
กีฬาซอฟท์เทนนิสในกีฬาแห่งชาติ ครั้งที่ 46

กีฬาซอฟท์เทนนิสในกีฬาแห่งชาติ ครั้งที่ 46 แข่งขันระหว่างวันที่ 19–27 พฤศจิกายน พ.ศ. 2561 ณ สนามกีฬากลางจังหวัดเชียงราย มีรายการชิงเหรียญทั้งหมด 7 รายการ ประกอบไปด้วยเหรียญทอง 20 เหรียญ, เหรียญเงิน 20 เหรียญ และเหรียญทองแดง 40 เหรียญ รวมเหรียญทั้งหมด 80 เหรียญ พร้อมกับเกียรติบัตรจำนวน 100 ใบ มีนักกีฬาและเจ้าหน้าที่รวม 185 คน
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 147 ราย จาก 19 จังหวัดและ 1 เขตการปกครองพิเศษในกีฬาซอฟท์เทนนิสในกีฬาแห่งชาติ ครั้งที่ 46:
<templatestyles src="Col-begin/styles.css"/>
ลิลเลียน กิช

ลิลเลียน ไดแอนา กิช (14 ตุลาคม ค.ศ. 1893−27 กุมภาพันธ์ ค.ศ. 1993) เป็นนักแสดงรุ่นบุกเบิก ทั้งละครเวทีและภาพยนตร์ และยังเป็นผู้กำกับและนักเขียน เธอมีผลงานการแสดงภาพยนตร์ยาวนานร่วม 75 ปี ตั้งแต่หนังสั้นเงียบ ปี 1912 ถึงปี 1987 กิชได้รับขนานนามว่า "สตรีหมายเลขหนึ่งแห่งวงการภาพยนตร์อเมริกัน" และได้รับยกย่องในฐานะผู้ริเริ่มวางพื้นฐานเทคนิคการแสดงภาพยนตร์
กิชเป็นนักแสดงภาพยนตร์ที่โดดเด่นในช่วงปี 1912 จนถึงคริสต์ทศวรรษ 1920 มีผลงานการแสดงภาพยนตร์ส่วนใหญ่ในการกำกับของ ดี. ดับเบิลยู. กริฟฟิท รวมถึงได้แสดงนำในภาพยนตร์ทำรายได้สูงสุดในยุคหนังเงียบเรื่อง "The Birth of a Nation" (1915) จนยุคภาพยนตร์เสียงเข้ามา เธอหันแสดงละครเวที และมีผลงานแสดงาพยนตร์บ้าง เช่นในบทบาทภาพยนตร์ตะวันตกที่มีการโต้เถียง เรื่อง "Duel in the Sun" (1946) และภาพยนตร์ระทึกขวัญรูปแบบไม่ใช่ธรรมเนียมนิยมเรื่อง "The Night of the Hunter" (1955) ในบั้นปลายชีวิต กิชมีบทบาทการสนับสนุนการอนุรักษ์ภาพยนตร์เงียบ
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3) 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 2.
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
ผู้สมัครที่ได้รับการเลือกตั้งในกลุ่มจังหวัดที่ 2.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 2 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเกษตรสมบูรณ์ อำเภอภูเขียว อำเภอบ้านแท่น อำเภอคอนสาร อำเภอหนองบัวแดง และอำเภอภักดีชุมพล
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอเมืองชัยภูมิ อำเภอคอนสวรรค์ และอำเภอแก้งคร้อ
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอจัตุรัส อำเภอบ้านเขว้า อำเภอบำเหน็จณรงค์ อำเภอเทพสถิต อำเภอหนองบัวระเหว อำเภอเนินสง่า และอำเภอซับใหญ่
การเลือกตั้งใหม่.
เขตเลือกตั้งที่ 2.
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่ว่าที่ ส.ส.เขต 2 จังหวัดชัยภูมิทั้งสองคนคือ นายสุรวิทย์ คนสมบูรณ์ จากพรรคพลังประชาชน และนายบัณฑูรย์ เกียรติก้องชูชัย จากพรรคชาติไทย มติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 2 จังหวัดชัยภูมิ โดยกำหนดวันเลือกตั้งใหม่คือวันที่ 17 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
กูนี่ส์ ขุมทรัพย์ดำดิน

กูนี่ส์ ขุมทรัพย์ดำดิน  เป็นภาพยนตร์สัญชาติอเมริกัน แนวผจญภัยและตลก ร่วมสร้างและกำกับโดย ริชาร์ด ดอนเนอร์ จากบทภาพยนตร์ของคริส โคลัมบัส สร้างจากเนื้อเรื่องของผู้อำนวยการสร้าง สตีเวน สปีลเบิร์ก มีเนื้อเรื่องเกี่ยวกับกลุ่มเด็กที่อาศัยอยู่ที่ "กูนดอกส์" ย่านหนึ่งในอัสตอเรีย เด็กกลุ่มนี้พยายามหาหนทางไม่ให้บ้านพวกเขาถูกยึด จนพวกเขาได้ค้นพบแผนที่สมบัติ ที่ได้นำพวกเขาผจญภัยเพื่อค้นหาสมบัติของวันอายด์วิลลี ผู้เป็นโจรสลัดในตำนานในศตวรรษที่ 17 ในการผจญภัยก็ถูกตามล่าจากครอบครัวเหล่าร้ายที่ต้องการสมบัติเช่นกัน
ภาพยนตร์สร้างโดยบริษัทแอมบลินเอนเตอร์เทนเมนต์ของสปีลเบิร์กและวอร์เนอร์บราเธอส์ ออกฉายตามโรงภาพยนตร์เมื่อวันที่ 7 มิถุนายน ค.ศ. 1985 ในสหรัฐ ภาพยนตร์ทำรายได้ 124 ล้านเหรียญสหรัฐ จากทุนสร้าง 19 ล้านเหรียญสหรัฐ และถือได้ว่าเป็นภาพยนตร์เกินวิสัย ในปี 2017 ภาพยนตร์ได้รับเลือกให้เก็บไว้ที่หอทะเบียนภาพยนตร์แห่งชาติโดยหอสมุดรัฐสภา
วิทยาการข้อมูล

วิทยาการข้อมูล  เป็นสหสาขาวิชาที่ใช้วิธีการ กระบวนการ อัลกอริทึม และระบบทางวิทยาศาสตร์มาใช้เพื่อหาความรู้จากข้อมูลหลากหลายรูปแบบ ทั้งจัดเก็บเป็นระเบียบและไม่เป็นระเบียบ เป็นสาขาที่เกี่ยวข้องกับการทำเหมืองข้อมูล การเรียนรู้เชิงลึก และข้อมูลขนาดใหญ่
วิทยาการข้อมูลเป็นศาสตร์ที่เป็นการบูรณาการสถิติศาสตร์ การวิเคราะห์ข้อมูล และการเรียนรู้ของเครื่องเข้าด้วยกันเพื่อให้สามารถเข้าใจและวิเคราะห์ปรากฏการณ์ที่เกิดขึ้นจริงในข้อมูลได้ ใช้เทคนิคและทฤษฎีที่ได้มาจากคณิตศาสตร์ สถิติศาสตร์ วิทยาการคอมพิวเตอร์ และวิทยาการสารสนเทศ
จิม เกรย์ นักวิทยาศาสตร์ผู้ได้รับรางวัลทัวริงมองว่า วิทยาการข้อมูลเป็นวิทยาศาสตร์แขนงที่สี่ ต่อยอดมาจากวิทยาศาสตร์การทดลอง วิทยาศาสตร์ทฤษฎี และวิทยาศาสตร์เชิงคำนวณ โดยเชื่อว่าทุกอย่างที่เกี่ยวข้องกับวิทยาศาสตร์กำลังจะเปลี่ยนไปโดยอิทธิพลของเทคโนโลยีสารสนเทศและการเพิ่มขึ้นของข้อ
พื้นฐาน.
วิทยาการข้อมูลเป็นสหสาขาวิชาที่มุ่งเน้นการหาความรู้จากกลุ่มข้อมูลซึ่งส่วนมากมักมีขนาดใหญ่ ครอบคลุมตั้งแต่การเตรียมข้อมูลเพื่อวิเคราะห์ วิเคราะห์ และนำเสนอสิ่งที่ค้นพบให้กับผู้มีอำนาจใจการตัดสินใจในองค์กร จึงต้องใช้ทักษะทางด้านวิทยาการคอมพิวเตอร์ คณิตศาสตร์ สถิติศาสตร์ การนำเสนอข้อมูลด้วยภาพ การออกแบบกราฟิก และธุรกิจ
นักสถิติศาสตร์หลายคน อาทิ เนท ซิลเวอร์ มองว่าวิทยาการข้อมูลไม่ได้เป็นศาสตร์ใหม่ แต่เป็นอีกชื่อหนึ่งของสถิติศาสตร์ แต่บ้างก็แย้งว่าวิทยาการข้อมูลเน้นการศึกษาปัญหาและเทคนิคที่แตกต่างกับวิชาสถิติ โดยวิสันต์ ธาร์ ศาสตราจารย์ที่มหาวิทยาลัยนิวยอร์กมองว่าสถิติจะเน้นการศึกษาข้อมูลเชิงปริมาณและหาคำอธิบาย ส่วนวิทยาการข้อมูลจะเน้นศึกษาทั้งข้อมูลเชิงปริมาณและเชิงคุณภาพ (เช่นภาพ) และเน้นการพยากรณ์และการลงมือทำ
เส้นทางอาชีพ.
วิทยาการข้อมูลเป็นศาสตร์ที่กำลังเติบโต นักวิทยาการข้อมูลเป็นอาชีพหนึ่งที่ได้รับเงินเดือนระดับที่สูงมากในสหรัฐอเมริกา โดยมีค่ามัธยฐานอยู่ที่ 118,370 ดอลลาร์สหรัฐต่อปี หรือประมาณ 56.91 ดอลลาร์ต่อชั่วโมง การเติบโตของสายงานสูงกว่าค่าเฉลี่ยของแรงงานในตลาด คาดว่าจะเติบโตราวร้อยละ 16 ระหว่างปี ค.ศ. 2018 ถึง ค.ศ. 2028
ผลกระทบของวิทยาการข้อมูล.
เครื่องมือวิเคราะห์ข้อมูลขนาดใหญ่เริ่มเป็นเครื่องมือสำคัญสำหรับภาคธุรกิจและบริษัททุกระดับ การมีข้อมูลขนาดใหญ่และมีความสามารถในการตีความได้เปลี่ยนแปลงโมเดลธุรกิจรูปแบบเก่า ก่อให้เกิดการสร้างโมเดลแบบใหม่ ธุรกิจที่เกิดจากข้อมูลมีมูลค่ารวมกันสูงถึง 1.2 ล้านล้านดอลลาร์สหรัฐในปี ค.ศ. 2020 เพิ่มขึ้นจากปี ค.ศ. 2015 ที่มีอยู่เพียง 333 พันล้านดอลลาร์ นักวิทยาการข้อมูลเป็นผู้ที่ย่อยข้อมูลให้อยู่ในรูปแบบที่มีประโยชน์ สร้างซอฟต์แวร์และอัลกอริทึมที่ช่วยให้บริษัทและองค์กรค้นพบวิธีการที่ดีที่สุดในการดำเนินธุรกิจ ข้อมูลขนาดใหญ่มีผลกระทบอย่างมหาศาลทั่วโลก
สุปัน พูลพัฒน์

สุปัน พูลพัฒน์ (26 กรกฎาคม พ.ศ. 2456 – 28 มกราคม พ.ศ. 2517) อดีตรองประธานสภาผู้แทนราษฎร คนที่หนึ่ง อดีตสมาชิกสภาผู้แทนราษฎรจังหวัดกาฬสินธุ์ 3 สมัย และอดีตกรรมการอำนวยการพรรคอิสระ
ประวัติ.
สุปัน เกิดเมื่อวันที่ 26 กรกฎาคม พ.ศ. 2456 ที่ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ เป็นบุตรของนายมั่น นางบัง พูลพัฒน์ มีพี่น้อง 2 คน ด้านครอบครัวสมรสกับนางยุ่น พูลพัฒน์ (สกุลเดิม: ศรีบุญลือ) มีบุตร 6 คน
สำเร็จการศึกษาระดับชั้นมัธยมศึกษา จากโรงเรียนกาฬสินธุ์พิทยาสรรพ์ ต่อมาเข้าเรียนที่มหาวิทยาลัยธรรมศาสตร์และการเมือง จนจบประโยคครูพิเศษมูล (พ.) และปริญญาตรีธรรมศาสตรบัณฑิต (ธ.บ.) ในปี พ.ศ. 2485
การทำงาน.
สุปัน เริ่มรับราชการเป็นข้าราชการครูชั้นจัตวา ที่จังหวัดกาฬสินธุ์ เมื่อปี พ.ศ. 2472 ต่อมาในปี พ.ศ. 2474 ได้เปลี่ยนมาเป็นสารวัตรชั้นจัตวา อำเภอกมลาไสย และเป็นเสมียนมหาดไทยในเวลาต่อมา กระทั่งในปี พ.ศ. 2480 จึงกลับไปเป็นครูที่โรงเรียนกาฬสินธุ์พิทยาสรรพ์อีกครั้ง
ในปี พ.ศ. 2484 เขาได้โอนไปรับราชการเป็นรองจ่าศาลแพ่ง ที่จังหวัดมหาสารคาม จนกระทั่งในปี พ.ศ. 2491 ได้ดำรงตำแหน่งผู้พิพากษาศาลอาญา และลาออกจากราชการในปี พ.ศ. 2495 เพื่อลงสมัครรับเลือกตั้ง ส.ส.
สุปัน ได้รับเลือกตั้งเป็นสมาชิกสภาผู้แทนราษฏรจังหวัดกาฬสินธุ์ครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ต่อมาเมื่อพ้นจากการเป็น ส.ส. เหตุเพราะมีการยกเลิกรัฐธรรมนูญในปี พ.ศ. 2501 เขาจึงกลับเข้ารับราชการเป็นผู้พิพากษาประจำกระทรวง
เขาลาออกจากราชการอีกครั้ง เพื่อสมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคอิสระ ซึ่งเขาร่วมจัดตั้งและเป็นกรรมการอำนวยการพรรค เมื่อปี พ.ศ. 2511
นอกจากนี้ สุปันได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 10 เมื่อ พ.ศ. 2512 - 2514 และได้รับแต่งตั้งเป็นหัวหน้าคณะผู้แทนไทย ในการไปเจรจาเชื่อมสัมพันธ์ไมตรีกับประเทศกัมพูชา
สมาชิกสภาผู้แทนราษฎร.
สุปัน พูลพัฒน์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ถึงแก่อนิจกรรม.
ในระหว่างที่ดำรงตำแหน่งรองประธานสภาผู้แทนราษฎร นายสุปัน จะใช้เวลาในการแต่งตำราเกี่ยวกับกฎหมาย จนกระทั่งเริ่มป่วยด้วยโรคหัวใจ และเข้ารับการรักษาตัวตั้งแต่ปี พ.ศ. 2513 จนกระทั่วถึงแก่กรรม ในวันที่ 28 มกราคม พ.ศ. 2517 มีพิธีพระราชทานเพลิงเมื่อวันที่ 13 พฤษภาคม พ.ศ. 2517 ณ วัดเทพศิรินทราวาสราชวรวิหาร
มะมาลิกันนาร

มะมาลิกันนาร (Mamalik Al-Nar) เป็นรายการโทรทัศน์แนวละครอิงประวัติศาสตร์ในโลกอาหรับที่กล่าวถึงการครองราชของสุลต่านเซลิมที่ 1แห่งจักรวรรดิออตโตมันและตูมัน เบย์ที่ 2 แห่งรัฐสุลต่านมัมลูก สร้างโดยมุฮัมเหม็ด อับดุลมาลิก และกำกับโดยปีเตอร์ เวบเบอร์ ผู้กำกับชาวอังกฤษ
ซีรีส์ทั้งหมด 14 ตอนที่ผลิตโดยจีโนมีเดียด้วยทุน 40 ล้านดอลลาร์สหรัฐ ออกทุนและสนับสนุนโดยสหรัฐอาหรับเอมิเรตส์และซาอุดีอาระเบีย โดยถ่ายทำที่ตูนีเซีย และฉายบนช่อง MBC ในวันที่ 17 พฤศจิกายน ค.ศ. 2019
ซีซันที่สองอยู่ในระหว่างการดำเนินการ
ภาพรวม.
ซีรีส์นี้จัดขึ้นในพื้นที่ของอียิปต์, ซีเรีย และจักรวรรดิออตโตมันในช่วงศตวรรษที่ 15 ถึง 16 โดยกล่าวถึงการแข่งขันระหว่างมัมลูกกับออตโตมันเหนือพื้นที่ตะวันออกกลาง ผ่านการครองราชของสองตัวละครหลัก คือตูมัน เบย์ที่ 2 สุลต่านองค์สุดท้ายแห่งรัฐสุลต่านมัมลูกในไคโร กับสุลต่านเซลิมที่ 1 แห่งอิสตันบูล
บทแสดง.
<templatestyles src="Div col/styles.css"/>
คำวิจารณ์.
มีหลายความคิดเห็นทางฝั่งตุรกีหลังจากฉายละครนี้ว่า เป็นการคุกคามและมีเนื้อหาที่ต่อต้านออตโตมัน เนื่องจากสถานการณ์ความตึงเครียดระหว่างตุรกีต่อซาอุดีอาระเบียกับสหรัฐอาหรับเอมิเรตส์ในปัจจุบัน
บุญธรรม ชุมดวง

บุญธรรม ชุมดวง (29 ตุลาคม พ.ศ. 2469 – 10 พฤศจิกายน พ.ศ. 2528) เจ้าของสัมปทานป่าไม้ภาคเหนือ อดีตสมาชิกวุฒิสภา และอดีตสมาชิกสภาผู้แทนราษฎรจังหวัดสุโขทัย 4 สมัย อดีตเลขาธิการพรรคอิสระ
ประวัติ.
บุญธรรม ชุมดวง เกิดเมื่อวันที่ 29 ตุลาคม พ.ศ. 2469 ที่บ้านพระปรางค์ ตำบลศรีสัชนาลัย อำเภอศรีสัชนาลัย จังหวัดสุโขทัย เป็นบุตรนายหลู่ และนางจันทร์เป็ง ชุมดวง สมรสกับ นาง วิเวียน ชุมดวง มีบุตร-ธิดา รวม 4 คน คือ
บุญธรรม ชุมดวง ถึงแก่อนิจกรรมด้วยโรคมะเร็งปอด เมื่อวันที่ 10 พฤศจิกายน พ.ศ. 2528 สิริอายุรวม 59 ปี
การศึกษา.
เมื่อประมาณปี พ.ศ. 2475 กำนันหลู่ ชุมดวง ได้ย้ายครอบครัวไปอยู่ที่อำเภอทุ่งเสลี่ยม จังหวัดสุโขทัย เพื่อประกอบกิจการสัมปทานป่าไม้ และบุญธรรม ชุมดวง ก็ได้เรียนหนังสือชั้นประถมที่วัดกลางดง จนจบชั้นประถมปีที่ 4 ในปี พ.ศ. 2480 และได้เข้าเรียนต่อที่โรงเรียนสวรรควิทยา จังหวัดสุโขทัย จนกระทั่งมัธยมปีที่ 3 จากนั้นไปเรียนต่อที่โรงเรียนปรินส์รอยแยลส์วิทยาลัย จังหวัดเชียงใหม่ เมื่อจบการศึกษาจึงได้กลับมาช่วยธุรกิจของครอบครัว
การทำงาน.
บุญธรรม ชุมดวง ได้ทำงานช่วยเหลือกิจการของครอบครัว คือ การเป็นตัวแทนบริษัท หลุยซ์ ที เลียวโนเวนส์ (Lois T. Leonowens) ซึ่งได้รับสัมปทานทำป่าไม้สักในภาคเหนือจากรัฐบาลไทย ทำการตัดชักลากไม้สักแทนในเขต 2 จังหวัด คือ สุโขทัยและลำปาง รวมถึงกิจการโรงบ่มใบยาสูบ ที่อำเภอแม่พริก อำเภอห้างฉัตร และอำเภอเมืองลำปาง จังหวัดลำปาง
บุญธรรม ชุมดวง ดำเนินกิจการของตัวเองโดยได้รับแต่งตั้งเป็นผู้รับเหมาทำป่าไม้สักจากองค์การอุตสาหกรรมป่าไม้ มีกิจการกว้างขวางบริเวณจังหวัดลำปาง จังหวัดสุโขทัย และจังหวัดพิษณุโลก
บุญธรรม เริ่มทำงานการเมืองโดยการลงสมัครรับเลือกตั้ง ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง
ในปี พ.ศ. 2512 เขาร่วมกับ โกศล ไกรฤกษ์ บุญเลิศ ชินวัตร และ สมพงษ์ อยู่หุ่น ก่อตั้งพรรคอิสระ ขึ้นโดยเขารับตำแหน่งเป็นเลขาธิการพรรค และนำสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ได้ ส.ส. จำนวน 17 ที่นั่ง และเขาก็ได้รับเลือกตั้งเป็น ส.ส.สุโขทัย เป็นสมัยที่ 3 เช่นเดียวกัน
หลังเกตุการณ์ 14 ตุลา บุญธรรมได้ย้ายเข้าสังกัดพรรคชาติไทย ของประมาณ อดิเรกสาร แต่ไม่ได้รับเลือกตั้งในการเลือกตั้ง พ.ศ. 2518 ต่อมาเขาได้รับแต่งตั้งเป็นเลขานุการรัฐมนตรีว่าการกระทรวงมหาดไทย (บุญเท่ง ทองสวัสดิ์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้รับเลือกตั้งเป็นสมัยที่ 4
บูกิตปายง

บูกิตปายง (ประชากรจากสำมะโน ค.ศ. 2010: 26,790 คน) เป็นเมืองในอำเภอมารังของรัฐตรังกานูในบริเวณชายฝั่งตะวันออกของคาบสมุทรมลายูของประเทศมาเลเซีย
ประชากรในเมืองนี้ ร้อยละ 95.85 เป็นชาวมลายู, ร้อยละ 4 เป็นชาวจีน และร้อยละ 0.15 เป็นชนชาติอื่น ๆ ชายแดนของตัวเมืองอยู่ติดกับชายแดนของอำเภอในกัวลาเตอเริงกานู ทางด่วนฝั่งตะวันออกสิ้นสุดตรงนี้ และเป็นที่นั่งของเขตรัฐบาลกลางในชื่อเดียวกัน ปัจจุบัน ที่นั่งเป็นของพรรคอิสลามแห่งมาเลเซีย หรือพรรคปาส หลังจากการเลือกตั้งทั่วไปในประเทศมาเลเซีย พ.ศ. 2556
ไขแสง สุกใส

ไขแสง สุกใส (10 กันยายน พ.ศ. 2472 - 20 มีนาคม พ.ศ. 2543) อดีตสมาชิกสภาผู้แทนราษฎรจังหวัดนครพนม อดีตคนเดือนตุลา เจ้าของวลีการเมือง "คิดอะไรคิดเถิด อย่าคิดคด คดอะไรคดเถิด อย่าคดมิตร" และอดีตรองหัวหน้าพรรคสังคมนิยมแห่งประเทศไทย
ประวัติ.
ไขแสง สุกใส เกิดที่อำเภอวารินชำราบ จังหวัดอุบลราชธานี เมื่อวันที่ 10 กันยายน พ.ศ. 2472 บิดาชื่อทิม สุกใส บิดามีอาชีพเป็นทนาย สืบเชื้อสายเจ้าราชบุตร มารดาชื่อแพงพันธ์ (สกุลเดิม ชัยนาม) ไขแสง เริ่มทำงานการเมืองเมื่ออายุได้ 22 ปี ในปี พ.ศ. 2493 เขาได้รับเลือกเข้าเป็นสมาชิกสภาเทศบาลเมืองนครพนม จนกระทั่งในปี พ.ศ. 2497 เขาถูกจับในข้อหากบฏภายในภายนอกราชอาณาจักร และมีการกระทำเป็นคอมมิวนิสต์ ติดคุกด้วยคดีการเมืองอยู่ประมาณ 3 ปี เพราะในปี 2500 รัฐบาลจัดงานฉลอง 25 พุทธศตวรรษ จึงมีการนิรโทษกรรมนักโทษการเมือง
แต่อีกปีต่อมาหลังจอมพล สฤษดิ์ ธนะรัชต์ ยึดอำนาจซ้ำเป็นครั้งที่ 2 ที่เรียกว่า “ปฏิวัติ 20 ตุลาคม 2501” ได้มีการกวาดล้างนักการเมืองฝ่ายซ้าย ทำให้ไขแสงถูกจับเข้าคุกอีกครั้ง จนจอมพล สฤษดิ์ เสียชีวิตแล้วจึงได้ออกจากคุกในปี พ.ศ. 2508 สมัยรัฐบาลจอมพลถนอม กิตติขจร
ไขแสง เริ่มทำงานการเมืองระดับชาติ เมื่อมีการประกาศใช้รัฐธรรมนูญ พ.ศ. 2511 และจัดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เขาได้ลงสมัครรับเลือกตั้งในนามพรรคประชาชน ของเลียง ไชยกาล
ในเหตุการณ์ 14 ตุลา เขาถูกกล่าวหาว่าอยู่เบื้องหลังการแจกใบปลิวเรียกร้องรัฐธรรมนูญตามสถานที่ต่าง ๆ ในกรุงเทพมหานคร เช่น ประตูน้ำ สยามสแควร์ อนุสาวรีย์ชัยสมรภูมิ โดยอ้างถึงใจความในพระราชหัตถเลขาของพระบาทสมเด็จพระปกเกล้าเจ้าอยู่หัว ที่ส่งถึงรัฐบาลเกี่ยวกับสาเหตุที่ทรงสละราชสมบัติ โดยบุคคลทั้ง 13 ที่ถูกจับกุม ถูกเรียกขานว่าเป็น "13 ขบถรัฐธรรมนูญ" เหตุการณ์เหล่านี้สร้างความไม่พอใจครั้งใหญ่แก่มวลนักศึกษาและประชาชนอย่างมาก นำไปสู่การชุมนุมใหญ่ที่มหาวิทยาลัยธรรมศาสตร์
การเมืองหลังเหตุการณ์ “14 ตุลาคม 2516” นักการเมืองรวมตัวกันตั้งพรรคการเมืองใหม่ ทั้งพรรคฝ่ายซ้ายและพรรคฝ่ายขวา ไขแสงได้เข้าร่วมกับพรรคสังคมนิยมแห่งประเทศไทยและได้เป็น “รองประธานพรรค” หรือตำแหน่งรองหัวหน้าพรรค ตามกฎหมายว่าด้วยพรรคการเมือง เขาลงเลือกตั้งอีกที่จังหวัดนครพนมและชนะเลือกตั้ง แต่เมื่อเหตุการณ์ร้ายแรง “6 ตุลาคม 2519” เกิดขึ้น ไขแสงก็เหมือนนักการเมืองและนักศึกษาที่ถูกหมายหัวหลายคนที่ต้องหลบเข้าป่า เข้าป่าคราวนี้ ไขแสงได้แต่งงานกับสตรีร่วมอุดมการณ์ คือ บุดดา กันยาเหมา ในปี 2520 ต่อมาไขแสงได้ออกจากป่าและลี้ภัยไปอยู่จีน และเดินทางกลับไทย ในการเลือกตั้งทั่วไปปี 2529 ไขแสงยังกลับมาลงเลือกตั้งในนามพรรคประชาธิปัตย์และชนะเลือกตั้งที่นครพนม ต่อมาเขาและสมาชิกกลุ่ม 10 มกรา ได้ย้ายออกจากพรรคประชาธิปัตย์และตั้งพรรคประชาชน แต่ในการเลือกตั้งครั้งต่อมาในปี พ.ศ. 2531 เขาแพ้ จากนั้นเขาจึงยุติบทบาททางการเมืองก่อนเกษียณอายุ
ไขแสง ถึงแก่กรรมในวันที่ 20 มีนาคม พ.ศ. 2543
เปดรู ปาซุช กูเอลยู

เปดรู มานูแวล มาแมดึ ปาซุช กูเอลยู  เป็นนักการเมืองและอาจารย์มหาวิทยาลัยชาวโปรตุเกสซึ่งเป็นนายกรัฐมนตรีคนที่ 118 ของโปรตุเกส อยู่ในตำแหน่งระหว่าง ค.ศ. 2011–2015
อิงวาร์ คัมปรัด

เฟโอดอร์ อิงวาร์ คัมปรัด  เกิดเมื่อวันที่ 30 มีนาคม ค.ศ. 1926 เป็นนักธุรกิจชาวสวีเดน ผู้ก่อตั้งอิเกีย บริษัทผู้ผลิตเฟอร์นิเจอร์รายใหญ่ ประสบความสำเร็จจนมีมูลค่าทรัพย์สินสูงถึง 58.7 พันล้านดอลลาร์สหรัฐในเดือนมกราคม ค.ศ. 2018 เมื่อเขาเสียชีวิตลง
สเตฟาน แพร์สัน

คาร์ล สเตฟาน เอร์ลิง แพร์สัน  เกิดเมื่อวันที่ 4 ตุลาคม ค.ศ. 1947 เป็นนักธุรกิจชาวสวีเดน ประธานและผู้ถือหุ้นใหญ่ของบริษัทแฟชันเอชแอนด์เอ็ม ที่ก่อตั้งโดยเอร์ลิง แพร์สัน บิดาของเขาในปี ค.ศ. 1947 สตีเฟนเข้ารับกิจการต่อจากบิดาในปี ค.ศ. 1982 และบริหารจนถึงปี ค.ศ. 1998 นิตยสารฟอบส์จัดให้สเตฟานเป็นบุคคลที่ร่ำรวยที่สุดอันดับ 17 ของโลกในปี ค.ศ. 2013 ด้วยมูลค่าทรัพย์สิน 28 พันล้านดอลลาร์สหรัฐ
ราชวงศ์ศิศุนาค

ราชวงศ์ศิศุนาค (IAST: Śaiśunāga, อ่านว่า " Shishunaga") เชื่อกันว่าเป็นราชวงศ์ที่สามของแคว้นมคธ ซึ่งเป็นอาณาจักรของอินเดียโบราณ ตามบันทึกของชาวฮินดูโบราณระบุว่าเป็นราชวงศ์ที่ 2 ต่อจาก ราชวงศ์หารยังกะ
พระเจ้าศิศุนาค ผู้ก่อตั้งราชวงศ์ศิศุนาค เป็นเพียงอำมาตย์เท่านั้น ราชวงศ์นี้สืบต่อจากราชวงศ์หริยังกะของกษัตริย์นคติสักกะ และขึ้นสู่บัลลังก์หลังจากการจลาจลใน 421 ปีก่อนคริสตศักราช เมืองหลวงของราชวงศ์นี้เริ่มแรกคือเมืองราชคฤห์ แต่ภายหลังเปลี่ยนมาเป็น ปาฏลีบุตร, ใกล้เคียงกับ ปัฏนะ ในปัจจุบัน ภายหลังราชวงศ์นี้ก็ล่มสลายให้กับ ราชวงศ์นันทะ ในปีที่ 345 ก่อนคริสตกาล
เจ้าชายชาร์ลแห่งลักเซมเบิร์ก (ประสูติ พ.ศ. 2563)

เจ้าชายชาร์ลแห่งลักเซมเบิร์ก  ประสูติเมื่อวันที่ 10 พฤษภาคม พ.ศ. 2563 เป็นพระโอรสพระองค์แรกในแกรนด์ดยุก และ แกรนด์ดัชเชสรัชทายาท เป็นพระนัดดาใน แกรนด์ดยุกอ็องรีแห่งลักเซมเบิร์ก และแกรนด์ดัชเชสมาเรีย เตเรซาแห่งลักเซมเบิร์ก ทรงเป็นรัชทายาทลำดับที่ 2 ในการสืบราชบัลลังก์
อนิล อัมพานี

อนิล ธิรุภาอี อัมบานี  เกิดเมื่อวันที่ 4 มิถุนายน พ.ศ. 2502 เป็นนักธุรกิจชาวอินเดีย ประธานกลุ่มรีไลแอนซ์กรุ๊ป ที่แยกตัวออกมาจากบริษัทรีไลแอนซ์อินดัสตรีส์ของมูเกช อัมบานี ผู้เป็นพี่ชายเมื่อปี พ.ศ. 2549 ทำธุรกิจที่เกี่ยวข้องกับการลงทุน โครงสร้างพื้นฐาน พลังงาน และการสื่อสาร อัมบานีเป็นบุคคลที่ร่ำรวยอันดับ 6 ของโลกจากการจัดอันดับของนิตยสารฟอบส์ในปี พ.ศ. 2551 ก่อนที่จะเข้าสู่ขาลงจนเคยรายงานต่อศาลอังกฤษว่ามีมูลค่าทรัพย์สินเป็นศูนย์เมื่อเดือนกุมภาพันธ์ พ.ศ. 2563 เขาเป็นสมาชิกราชสภาซึ่งเป็นสภาสูงของรัฐสภาอินเดีย จากรัฐอุตตรประเทศโดยไม่สังกัดพรรคระหว่างปี พ.ศ. 2547 ถึง 2549